BGC บวก 4% รับแผนปรับโครงสร้าง ดัน “BGE” ลุยพลังงานทดแทนเต็มสูบ
BGC บวก 4% รับแผนกลยุทธ์ปรับโครงสร้างธุรกิจภายในกลุ่มให้ “BGE” ลุยธุรกิจพลังงานทดแทนเต็มสูบ เนื่องจากจะมุ่งเน้นในการประกอบธุรกิจบรรจุภัณฑ์เป็นธุรกิจหลัก
10 ก.ย. 2564

ผู้สื่อข่าวรายงานว่าวันนี้ (10 ก.ย. 2564) ราคาหุ้นบริษัท บีจี คอนเทนเนอร์ กล๊าส จำกัด (มหาชน) หรือ BGC ณ เวลา 12.27 น. อยู่ที่ระดับ 11.30 บาท เพิ่มขึ้น 0.40 บาท หรือ 3.67% โดยทำจุดสูงสุดที่ 11.50 บาท และทำจุดต่ำสุดที่ 11.00 บาท ด้วยมูลค่าการซื้อขาย 88.64 ล้านบาท

โดยวันนี้ที่ราคาหุ้น BGC บนกระดานปรับตัวขึ้นนั้นเนื่องมาจาก ที่ประชุมคณะกรรมการบริษัทอนุมัติให้นำเสนอต่อที่ประชุมวิสามัญผู้ถือหุ้น ครั้งที่ 1/2564 เพื่อพิจารณาและอนุมัติการปรับโครงสร้างธุรกิจพลังงานของบริษัทฯ
ทั้งนี้ SPM ดำเนินธุรกิจในลักษณะบริษัทโฮลดิ้ง (Holding Company) โดยถือหุ้น 67% ในบริษัท Phu Khanh Solar Power Joint Stock Company (PKS) จัดตั้งในเวียดนาม ประกอบกิจการโครงการโรงไฟฟ้าพลังงานแสงอาทิตย์ 2 โครงการในจังหวัดฟูเยี้ยน ได้แก่ โครงการ XT 1 ซึ่งเริ่มต้นจำหน่ายไฟฟ้าเชิงพาณิชย์ (COD) วันที่ 11 มิ.ย. 2562 และ โครงการ XT 2 ซึ่งเริ่มต้น COD วันที่ 12 มิ.ย. 2562 ขนาดกำลังการผลิตไฟฟ้าตามสัญญาซื้อขายไฟฟ้าเป็นเวลา 20 ปีนับจากวัน COD กับ Vietnam Electricity (EVN) รัฐวิสาหกิจการไฟฟ้าในเวียดนาม รวม 99.216 เมกะวัตต์ (กำลังการผลิตติดตั้งรวม 110.025 เมกะวัตต์)
ทั้งนี้กำหนดวันประชุมวิสามัญผู้ถือหุ้น ครั้งที่ 1/2564 ในวันที่ 5 พฤศจิกายน 2564 เวลา 14.00 – 16.00 น.
อย่างไรก็ดีในปัจจุบัน BGE เป็นบริษัทย่อยของ BG ซึ่งเป็นผู้ถือหุ้นรายใหญ่ของบริษัทฯโดย BGE ประกอบกิจการโรงไฟฟ้าพลังงานทดแทน ซึ่งมีโครงการโรงไฟฟ้ารวมทั้งหมด 15 โครงการในปัจจุบัน โดยมีรายละเอียดดังนี้
 